Diari Oficial de la Generalitat Valenciana


Sumari del DOGV 7885, del 30-09-2016 (2016/7384)

RESOLUCIÓ de 12 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 113/15-AIA la Vall d'Uixó.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7885

Data del DOGV
:   30-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7384


Data del document
:   12-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 12 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 113/15-AIA la Vall d'Uixó. [2016/7384]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Comunitat Valenciana l'informe d'impacte ambiental corresponent a l'expedient 113/15-AIA la Vall d'Uixó.  
  
«Informe d'impacte ambiental  
Expedient: 113/15-AIA.  
Títol: Emmagatzematge temporal de residus perillosos.  
Promotor: Cespa Gestión de Residuos, SA.  
Autoritat substantiva: Ajuntament de la Vall d'Uixó.  
Localització: polígon industrial Belcaire C/ B, parcel·la 804, del terme municipal de la Vall d'Uixó (Castelló).  
  
Antecedents  
La instal·lació disposa de:  
- declaració d'impacte ambiental favorable amb condicionants (amb data 10 de desembre de 1996, exp. 308/96-AIA, «instal·lació de planta de tractament de residus sanitaris del grup III»).  
- Resolucions amb data 1 de març de 1999 i 30 de gener de 2003.  
  
S'assigna a la instal·lació el número d'identificació mediambiental (NIMA) 3345583722, i està autoritzada per a:  
- núm. 275/G/RTP/CV gestió de residus perillosos (tractament de residus sanitaris del grup III, 180103\* i 180202\* residus l'arreplega i eliminació dels quals és objecte de requisits especials per a previndre infeccions).  
- núm. 275/A/RTP/CV emmagatzematge de residus perillosos, (180108\*, 180207\* i 200131\* medicaments citotòxics i citostàtics).  
  
Descripció del projecte  
L'objecte del projecte és la sol·licitud d'ampliació de llicència ambiental, quant a:  
- Emmagatzematge de residus perillosos (d'ara en avant RP), amb una capacitat inferior a 50 tones.  
- Emmagatzematge temporal de residus sanitaris del grup IV (citostàtics), l'activitat d'emmagatzematge temporal dels quals es pretén legalitzar.  
Actualment la mercantil es dedica a la gestió de residus sanitaris del grup III per la tècnica d'esterilització per autoclau.  
La superfície de la parcel·la és de 1.679 m² i la superfície útil de la nau industrial de 577 m² en sòl urbà industrial. L'ampliació de l'activitat proposada es pretén implantar en la mateixa parcel·la, en l'interior de la nau ja construïda s'emmagatzemen els residus citostàtics, junt amb els residus sanitaris del grup III, fins a l'arreplega de gestor autoritzat per al seu posterior tractament.  
En l'exterior de l'edificació, s'emmagatzemaran RP, per a això es construirà una marquesina en la part posterior de la nau industrial i adossada a aquesta, amb una superfície de 72 m², sense tancaments laterals, es demolirà el paviment actual i la nova solera s'impermeabilitzarà per mitjà d'una capa de geotèxtil de polipropilé i una làmina drenant de polietilé d'alta densitat (PEAD/HDPE), es realitzaran pendents en la solera per a instal·lar-hi arquetes d'arreplega de possibles abocaments accidentals.  
Una vegada admesos els residus, el procés d'emmagatzematge de RP és el següent:  
- Pesada, descàrrega i control de documentació.  
- Classificació, agrupament i assignació d'ubicació per al seu emmagatzematge.  
- Càrrega de camions, pesada i control de documentació.  
Es disposarà en el recinte d'estanteries de paletització per a la correcta arreplega dels residus, es limitarà a tres l'alçària de les paletes que es farà sobre estructura portant (estanteries).  
Quan l'emmagatzematge de RP arribe a una capacitat òptima seran transportats a una planta per al seu posterior tractament.  
L'ampliació sol·licitada no requereix la instal·lació de nova maquinària, per a l'ampliació s'instal·larà una bàscula en l'exterior de la nau industrial i dos ventiladors un per a la cambra frigorífica 2 i un altre per a la cambra frigorífica 3, sent les cambres frigorífiques de nova implantació.  
L'informe de l'ajuntament emés pel tècnic municipal indica que l'activitat sol·licitada està permesa, sempre que complisca totes les limitacions establides en les normes urbanístiques del pla parcial del polígon industrial del Belcaire.  
  
Tramitació administrativa  
Amb data 14 d'agost de 2015, va tindre entrada en la Direcció General de Medi Natural i d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, escrit de Cespa Gestión de Residuos, SA, en què sol·licita l'avaluació d'impacte ambiental simplificada, en compliment de l'article 45 de la Llei 21/2013, de 9 de desembre, d'avaluació ambiental.  
La documentació remesa és la següent:  
- Projecte de llicència d'activitat (ampliació de llicència ambiental).  
- Projecte tècnic.  
- Projecte d'explotació.  
- Sol·licitud d'informe de compatibilitat urbanística.  
- Documentació complementària.  
- Estudi d'impacte ambiental simplificada.  
- Pla d'autoprotecció.  
- Projecte d'execució.  
- Resum no tècnic.  
El 12 de novembre de 2015, des del Servei d'Avaluació d'Impacte Ambiental es comunica al promotor que la tramitació efectuada per al procés d'avaluació d'impacte ambiental és incorrecta, que l'òrgan amb competència substantiva en la matèria és l'Ajuntament de la Vall d'Uixó.  
El 2 de maig de 2016, l'Ajuntament de la Vall d'Uixó remet expedient de sol·licitud de llicència ambiental al Servei d'Avaluació d'Impacte Ambiental, perquè es procedisca a l'avaluació d'impacte ambiental simplificada.  
El 2 de juny de 2016, el Servei d'Avaluació d'Impacte Ambiental realitza consulta al Servei d'Ordenació del Territori, sobre la compatibilitat de l'activitat amb el risc d'inundació, ja que la parcel·la està afectada per perillositat geomorfològica, amb un nivell de perillositat per inundació 7, segons el vigent pla d'acció territorial de caràcter sectorial sobre prevenció del risc d'inundació a la Comunitat Valenciana.  
  
El 27 de juny de 2016, es rep l'informe de PATRICOVA, el qual indica que l'activitat d'emmagatzematge temporal de residus perillosos, no es troba afectada per risc d'inundació, segons les determinacions normatives del pla d'acció territorial de caràcter sectorial sobre prevenció del risc d'inundació a la Comunitat Valenciana.  
  
Anàlisi del projecte segons els criteris de l'annex III de la Llei 21/2013.  
D'acord amb el que preveu el tràmit d'avaluació d'impacte ambiental simplificada, aquest informe d'impacte ambiental s'ajusta als criteris de l'annex III de la Llei 21/2013, de 9 de desembre, d'avaluació ambiental, analitzant les característiques del projecte, la seua ubicació i les característiques del potencial impacte, considerant la magnitud dels impactes previsibles, la grandària, la utilització de recursos naturals, les característiques i quantitats de les matèries primeres i productes acabats, contaminació o riscos d'accidents i les mesures correctores i preventives plantejades.  
A aquest efecte es realitza l'anàlisi següent:  
a) Característiques del projecte:  
Grandària del projecte:  
Es tracta d'una edificació existent (nau industrial), en sòl urbà industrial ja consolidat, en la qual s'àmplia l'emmagatzematge actual amb residus sanitaris del grup IV (citostàtics), aquesta arreplega no suposarà un augment de la superfície dedicada a l'emmagatzematge, a més no produirà un efecte significatiu superior al ja establit, sempre que el seu emmagatzematge es realitze d'acord amb les normes aplicable a residus perillosos i al que estableix el Decret 240/1994, de 22 de novembre, pel qual s'aprova el reglament regulador de la gestió dels residus sanitaris.  
Quant a la superfície d'emmagatzematge de RP que s'amplia és de 72 m², fora de la nau però en l'interior de la parcel·la, aquesta és una dimensió poc rellevant.  
Utilització de recursos naturals:  
No hi haurà canvis en la utilització del sòl ja que es manté la mateixa superfície de la parcel·la, habilitant una zona per a emmagatzematge de RP.  
No hi haurà augment en el consum d'aigua, ja que el procés industrial no ho requereix.  
La parcel·la disposa de tots els serveis d'aigua potable, xarxa de clavegueram i subministrament elèctric per connexió a les infraestructures del polígon.  
Quant a la nau industrial, les aigües residuals són les que provenen dels lavabos i vestuari, el seu abocament es realitzarà directament al clavegueram municipal, i quant a la marquesina no estarà connectada a cap xarxa de drenatge ni connectada a la xarxa de clavegueram.  
Quant als residus generats per l'activitat assimilables a urbans seran gestionats a través dels serveis municipals per a la seua retirada i la resta de residus seran gestionats per empreses autoritzades.  
La gestió de residus perillosos objecte d'aquesta resolució:  
Aquests residus seran depositats en recipients adequats en l'interior de la marquesina i retirats per gestor autoritzat.  
Per als residus químics líquids es disposarà d'envasos de polietilé d'alta densitat i alt pes molecular i per als residus químics sòlids es disposarà de bidons de polietilé d'alta densitat i alt pes molecular, els envasos romandran sempre tancats.  
La documentació remesa indica que es disposarà de contenció de vessaments (reixetes i cubetes), s'instal·larà una canaleta amb reixeta davall de cada una de les estanteries, que acaben en les seues respectives cubetes de contenció per a l'arreplega d'abocaments accidentals.  
La instal·lació comptarà amb material absorbent adequat per als vessaments produïts pels residus que es preveu emmagatzemar.  
Es procedirà a l'immediat buidatge de les canaletes i cubetes, i posterior gestió dels residus que s'hi han depositat.  
Es tindrà en compte les incompatibilitats i se separaran en distints envasos les substàncies que puguen reaccionar entre elles.  
En la documentació es descriu un llistat de RP extens amb la seua codificació LER.  
Contaminació i altres inconvenients:  
Quant a la contaminació acústica, l'ampliació proposada es preveu que no produirà un efecte significatiu respecte al ja avaluat «instal·lació de planta de tractament de residus sanitaris del grup III».  
La documentació remesa indica que es va realitzar un informe acústic al llarg del perímetre de la instal·lació amb les diferents activitats contigües (documentació no aportada), en què l'ampliació sol·licitada no suposarà un increment dels nivells arreplegats en l'informe acústic, i proposa a més que es realitzaran auditories acústiques cada cinc anys.  
  
Es comprovarà el nivell de soroll en les inspeccions d'ITV dels vehicles, efectuant els manteniments corresponents encaminats a atenuar el nivell de soroll.  
El risc d'accidents, considerant en particular les substàncies:  
No es preveu afeccions significatives en la fase de funcionament.  
El document ambiental preveu la forma de realitzar el seguiment que garantisca el compliment de les indicacions i mesures protectores i correctores contingudes en el document esmentat, com ara: control periòdic de plagues, realització auditories acústiques cada cinc anys, revisió de l'estat de les arquetes d'arreplega de possibles abocaments accidentals, estat d'impermeabilització de la solera.  
b) Ubicació del projecte:  
El projecte no s'ubica en zona d'especial sensibilitat ambiental per situar-se en àmbit totalment urbà, ja que en la parcel·la està construïda la nau industrial, s'hi adossa una marquesina, que forma part del polígon industrial, presentant una ubicació i un ús proposat compatible amb aquest i totalment adaptat a l'entorn.  
c) Característiques del potencial impacte:  
La duració, freqüència i reversibilitat:  
Es produeix un efecte continu, ja que l'activitat que es realitza és permanent en el temps, es pot concloure que no es preveuen afeccions significatives que afecten de manera irreversible, amb un impacte ambiental compatible.  
Les afeccions associades a l'activitat en la fase d'explotació seran les següents:  
- Quant a l'afecció al sòl, la nova solera s'impermeabilitzarà per mitjà d'una capa de geotèxtil de polipropilé i una làmina drenant de polietilé d'alta densitat (PEAD/HDPE).  
- El magatzem de RP disposa d'un sistema de drenatge disposat sobre la solera amb pendent cap a dos arquetes d'arreplega de possibles abocaments accidentals, que no estarà comunicada amb la xarxa de sanejament del polígon, posteriorment aquest abocament serà retirat per empresa autoritzada.  
Com a conclusió l'ampliació plantejada, amb les mesures protectores i correctores proposades no suposa un nou impacte significatiu en el medi ambient en ser una actuació que no comporta procés industrial, sinó és emmagatzematge de residus, sense emissions atmosfèriques, ni abocaments, sempre que s'atinguen als condicionants de la present resolució.  
  
Afeccions ambientals  
El projecte no afecta espais naturals protegits de la Comunitat Valenciana ni espais de la Xarxa Natura 2000.  
Consultat el Servei d'Ordenació del Territori i segons l'informe del Servei esmentat es conclou que analitzades les cartografies d'inundabilitat, és a dir PATRICOVA i sistema nacional de cartografia de zones inundables (SNCZI), desapareix la perillositat, ja que preval la cartografia SNCZI ja que està desenvolupada a una major escala, en aplicació de l'article 10.3 (determinació del risc d'inundació) del Decret 201/2015, de 29 d'octubre, del Consell, pel qual s'aprova el pla d'acció territorial sobre prevenció del risc d'inundació a la Comunitat Valenciana.  
  
  
Consideracions jurídiques  
1. El projecte examinat constitueix, segons el que preveu l'annex II, grup 9 (altres projectes), epígraf e) instal·lacions destinades a la valorització de residus (incloent-hi l'emmagatzematge fora del lloc de producció) que no es desenvolupen a l'interior d'una nau en polígon industrial, excloses les instal·lacions de residus no perillosos la capacitat de tractament dels quals no supere les 5.000 t anuals i d'emmagatzematge inferior a 100 t, de la Llei 21/2013, de 9 de desembre, d'avaluació ambiental, un dels supòsits fàctics en què resulta preceptiva l'avaluació d'impacte ambiental simplificada, prèviament a la resolució administrativa que s'adopte per a l'aprovació definitiva d'aquell, segons es desprén de l'article 7.2 de la llei esmentada.  
2. En l'expedient s'han observat els tràmits previstos en la secció 2a de la Llei 21/2013, de 9 de desembre, d'avaluació ambiental, i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent:  
  
Resolució  
Primer  
S'emet un informe d'impacte ambiental favorable al projecte «Emmagatzematge temporal de residus perillosos», promogut per Cespa Gestió de Residuos, SA, situada en el polígon industrial Belcaire C/ B, parcel·la 804, del terme municipal de la Vall d'Uixó (Castelló), ja que s'aprecia que no tindrà efectes significatius sobre el medi ambient, amb les mesures preventives i correctores proposades en la documentació presentada, i amb el compliment dels condicionants de l'apartat segon d'aquesta resolució, per la qual cosa no requereix sotmetre's al procediment d'avaluació d'impacte ambiental ordinària, d'acord amb el que estableix l'article 47 de la Llei 21/2013, de 9 de desembre, d'avaluació ambiental i els criteris de l'annex III de la llei esmentada.  
Tot això sense perjudici de les autoritzacions que pertoque obtindre d'altres organismes d'acord amb la legislació i normativa sectorial que siga aplicable.  
  
Segon  
A més de les mesures preventives i correctores propostes en la documentació presentada i com a condicionants addicionals a observar en l'ampliació del projecte, s'estableixen:  
1. Es fa extensiu a l'ampliació de llicència ambiental tots i cada un dels condicionants inclosos en la declaració d'impacte ambiental formulada amb data 10 de desembre de 1996, exp. 308/96-AIA, «Instal·lació de planta de tractament de residus sanitaris del grup III», en el seu condicionant núm. 6, exposa que en les instal·lacions projectades d'esterilització per mitjà de la tècnica d'autoclau, no es podran tractar residus citostàtics.  
2. Les arquetes d'arreplega de possibles vessaments accidentals de la zona arreplega de RP, es mantindran netes i es buidaran amb una freqüència suficient per a garantir que no es produiran vessaments, a més les arquetes seran impermeables i estanques.  
3. Quant a l'emmagatzematge de RP que es realitzarà en l'interior de la marquesina:  
- Es mantindrà la zona tal com es reflecteix en els plans, tota l'arreplega paletitzada, i les zones de pas i les arquetes de lixiviats quedaran sense obstaculitzar, guardant ordre i neteja.  
- S'haurà de senyalitzar clarament la ubicació de cada residu i les seues característiques de perillositat, tenint en compte a més la incompatibilitats entre substàncies perilloses, els residus perillosos es disposaran convenientment segregats per tipus, envasats, identificats i etiquetats d'acord amb la normativa de residus tòxics i perillosos.  
  
- S'evitarà l'acumulació de grans quantitats de residus, a fi de minimitzar els riscos que se'n deriven.  
- Els recipients que continguen residus perillosos en estat líquid, com ara olis, líquids aquosos de neteja, (?) estaran continguts en cubetes de retenció, per a evitar el contacte directe amb la solera de possibles vessaments i/o fugues, a més es disposarà de safates que garantisquen l'arreplega immediata dels possibles abocaments accidentals.  
  
4. Els gestors dels residus sanitaris del grup III i grup IV (citostàtics), portaran al dia un llibre oficial de control que comprenga totes les operacions, així com els documents de control i seguiment on constaran almenys la quantitat de residus sanitaris gestionats, la seua naturalesa i la destinació final.  
  
Tercer  
D'acord amb el que disposa l'article 47.3 de la Llei 21/2013, de 9 de desembre, d'avaluació ambiental, aquest informe d'impacte ambiental es publicarà en el Diari Oficial de la Comunitat Valenciana.  
  
  
Quart  
D'acord amb el que disposa l'article 47.4 de la Llei 21/2013, de 9 de desembre, d'avaluació ambiental, aquest informe d'impacte ambiental perdrà la seua vigència i cessarà en la producció dels efectes que li són propis si una vegada publicat en el Diari Oficial de la Comunitat Valenciana, no s'ha procedit a l'autorització del projecte en el termini màxim de quatre anys des de la publicació.  
  
Cinqué  
D'acord amb el que disposa l'article 47.6 de la Llei 21/2013, de 9 de desembre, d'avaluació ambiental, l'informe d'impacte ambiental no serà objecte de cap recurs sense perjudici dels que, si és el cas, pertoquen en via administrativa o judicial davant de l'acte si és el cas, d'autorització de projecte.  
  
València, 18 de juliol de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 12 de setembre de 2016.- El director general de Medi Natural i d'Avaluació Ambiental: Antoni Marzo i Pastor.